《蛟峰先茔》
宋代·邓林

狞蛟蟠伏鬣封孤，云黯幽亭日向晡。
双柱千年翔化鹤，四山半夜泣於菟。
老天忍挫真英物，厚地甘埋大丈夫。
无计发潜空涕落，雨松霜柏照烟芜。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。